钦定古今图书集成/明伦汇编/家范典/第111卷 > 《尔雅》 > 《寄陜府内兄郭冏端公》姚合
## 钦定古今图书集成/明伦汇编/家范典/第111卷 > 《尔雅》 > 《寄陜府内兄郭冏端公》姚合

“蹇钝无大计。酷嗜进士名，为文性不高。”三年住西京。
相府执文柄，念其心专精。薄艺不退辱，特列为门生。
事出自非意，喜常少干惊。春榜四散飞，数日遍八纮。
眼始见花发，耳得闻鸟鸣。免同去年春，兀兀聋与盲。
家寄河朔间，道路出陜城。暌违逾十年，一会豁素诚。
同游山水穷，狂饮飞大觥。起坐不相离，有若亲弟兄。
中外无亲疏，所算在其情。久客贵优饶，一醉旧疾平。
家远归思切，风雨甚亦行。到兹恋仁贤，淹滞一月程。
新诗忽见示，气逸言纵横。缠绵意千里，《骚》雅文发明。
永昼吟不休，咽喉干无声。羇贫重金玉，今日金玉轻。